அந்த ‘ஷா’வை எனக்குத்தெரியும். பிறவி புரோக்கர். அவன் சம்பாதிக்காததும் இல்லை, இழக்காததுமில்லை. மொத்தத்தில் அவன் அதீதமாய் வளர்ந்திருந்தான். சாதாரண சம்பளக்காரன்களின் கனவுகளில் கூட வரமுடியாத வளர்ச்சி, வீழ்ச்சியும்தான். சந்தை மந்தி(வீழ்ச்சி)யாயிருந்தபோது அவன் சம்பாதித்தது வெறும் 18 ரூபாய்தான் ஒருநாளைக்கு. அவன் தின்பது மட்டும் கிட்டத்தட்ட அறுபது ரூபாயிக்கு மேலேயிருக்கும். இந்த தடவை எழுச்சியில் அவன் கிட்டத்தட்ட நாலு வீடுகள் வாங்கி, மூணு கார்கள் வாங்கிவிட்டான். புதுசாய் ஒரு அலுவலகமும் வாங்கிவிட்டான். போன தடவை எழுச்சிபோல அவன் அதிகமாய் ஆடவில்லை. ஆறு மணிக்குமேல் அலைபேசியை அணைத்துவிடுகிறான். சனி, ஞாயிறுகளில் கண்டிப்பாய் குடும்பத்திற்கும், கோவிலுக்கு மட்டும். ஆர்ட் ஆப் லிவிங்கில்